Keşîşê Keşîşxaneyê Morî Sefer Bîleçen (Aho) rê  pê sûcdarîya 'hetkarîya rêxistina terorî' cezaya zîndanî ya 2 serran û mengêke dîyaye. Rêxistinanê asûrî-sûryanîyan ê Swêdî vera ceza nêrazîbîyayîşê xo mojna.
Federasyonanê Cinîyan ê Asûrîyan, Federasyonanê Sûrîyanî, Partîya Azadîye ya Mezopotamya, Federasyonê Tûrabdînî, Yewîya Demokratîke ya Sûryanîyan û Rêxistina Demokratîke ya Asûrîyan pê eşkerayîyêka hempare cezakerdişê Rahîp Ahoyî şermezar kerd. Rêxistinan waşt ceza bêra betalkerdene û seba edaletî veng da. Rêxistinan da zanayene ke Keşîş Ahoyî têna wezîfeyê xo ard ca û pê na bire derbe dîyaye şaranê herêmîyan ê herême.
Wekîlê Partîya Lîberale Robert Hannahî zî babete viste rojdemê parlamentoya Swêdî. Hannahî Wezîra Karanê Teberî Ann Linde ra waşt ke seba betalkerdişê ceza têbigêra û rojdem bivisna rojdemê Yewîya Ewropa.
